चीन-पाकिस्तान की टेंशन बढ़ाएगा रूसी राष्ट्रपति पुतिन का भारत दौरा, इन अहम मुद्दों पर होगी चर्चा
रूसी राष्ट्रपति व्लादिमीर पुतिन सोमवार दोपहर बाद दिल्ली पहुंचेंगे और महज 6 से 7 घंटे के लिए भारत में होंगे। रूसी राष्ट्रपति पुतिन और प्रधानमंत्री नरेंद्र मोदी के बीच मुलाकात सोमवार शाम करीब साढ़े 5 बजे हैदराबाद हाउस में होगी।
Vladimir Putin India Visit: रूसी राष्ट्रपति व्लादिमीर पुतिन 21वें भारत-रूस वार्षिक शिखर सम्मेलन के लिए सोमवार को राष्ट्रीय राजधानी पहुंचने वाले हैं। नवंबर 2019 में ब्रिक्स शिखर सम्मेलन के बाद पुतिन और प्रधानमंत्री नरेंद्र मोदी के बीच यह पहली आमने-सामने की बैठक होगी। इस दौरान दोनों देशों के बीच रक्षा, अंतरिक्ष प्रौद्योगिकी, व्यापार और निवेश, हथियार उत्पादन क्षेत्र, ऊर्जा और तकनीक के अहम क्षेत्रों में सहयोग मजबूत करने के लिए कई समझौतों पर हस्ताक्षर होने की उम्मीद है। पुतिन के सोमवार दोपहर बाद दिल्ली पहुंचेंगे जबकि रूस के विदेश मंत्री सर्गेई लावरोव और रक्षा मंत्री सर्गेई शोयगू रविवार रात को पहुंच रहे हैं।दिल्ली के हैदराबाद हाउस में होगी पीएम मोदी और पुतिन के बीच मुलाकातजानकारी के मुताबिक, रूसी राष्ट्रपति व्लादिमीर पुतिन सोमवार (6 दिसंबर, 2021) दोपहर बाद दिल्ली पहुंचेंगे और महज 6 से 7 घंटे के लिए भारत में होंगे। हालांकि, इस दौरान भारत और रूस के बीच विभिन्न स्तर पर सघन वार्ताओं का दौर होगा। रूसी राष्ट्रपति पुतिन और प्रधानमंत्री नरेंद्र मोदी के बीच मुलाकात सोमवार शाम करीब साढ़े 5 बजे हैदराबाद हाउस में होगी। इस दौरान दोनों नेताओं के बीच सीधी और अनौपचारिक बातचीत का भी सत्र होगा। कोरोना के ओमिक्रोन वेरिएंट से बढ़ी चिंताओं और कोविड प्रोटोकॉल का मद्देनजर दोनों देशों की इस बातचीत में अधिकारियों की संख्या को भी बहुत सीमित रखा गया है। पुतिन सोमवार रात करीब 9:30 बजे वापस रवाना भी ही जाएंगे। सुपर एडवांस्ड S-500 मिसाइल डिफेंस डील से पाकिस्तान और चीन परेशानरूस के राष्ट्रपति व्लादिमिर पुतिन के भारत दौरे से चीन और पाकिस्तान बेहद परेशान नजर आ रहे हैं। मीडिया रिपोर्ट्स में दावा किया जा रहा है कि भारत रूस से सुपर एडवांस्ड मिसाइल डिफेंस सिस्टम S-500 या S-500 SAM खरीद सकता है। यह S-400 मिसाइल डिफेंस से भी बहुत ज्यादा खतरनाक है, जिसकी डिलीवरी भारत को शुरू हो चुकी है। भारत ने 2018 में रुस से S-400 मिसाइल डिफेंस सिस्टम खरीदने की डील की थी। इसे दुनिया का सबसे एडवांस्ड मिसाइल डिफेंस सिस्टम कहा जाता है। रूस के अलावा यह सिस्टम सिर्फ चीन और तुर्की के पास है। अगर पुतिन और मोदी S-500 सुपर एडवांस्ड मिसाइल डिफेंस सिस्टम पर डील करते हैं तो तय मानिए कि चीन और पाकिस्तान पर भारत लंबी बढ़त हासिल कर लेगा। अगर S-500 पर डील हुई तो भारत इस डिफेंस सिस्टम को हासिल करने वाला अकेला विदेशी मुल्क होगा।मोदी-पुतिन बैठक के प्रमुख बिंदु